CELEX: 32010D0571
Language: da
Date: 2010-09-24 00:00:00
Title: 2010/571/EU: Kommissionens afgørelse af 24. september 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagede anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere (meddelt under nummer K(2010) 6403)  EØS-relevant tekst

25.9.2010   
            
            
               DA
            
            
               Den Europæiske Unions Tidende
            
            
               L 251/28
            
         KOMMISSIONENS AFGØRELSE
   af 24. september 2010
   om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagede anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere
   (meddelt under nummer K(2010) 6403)
   (EØS-relevant tekst)
   (2010/571/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2002/95/EF af 27. januar 2003 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, og
   ud fra følgende betragtninger:
   
               (1)
            
            
               Direktiv 2002/95/EF forbyder anvendelse af bly, kviksølv, cadmium, hexavalent chrom, polybromerede biphenyler (PBB) og polybromerede diphenylethere (PBDE) i elektrisk og elektronisk udstyr, der markedsføres fra den 1. juli 2006. Direktivets bilag indeholder en liste med undtagelser fra forbuddet. Undtagelserne skal tages op til revision med henblik på tilpasning til den videnskabelige og tekniske udvikling.
            
         
               (2)
            
            
               Gennemgangen af undtagelserne har vist, at visse anvendelser af bly, kviksølv, cadmium og hexavalent chrom fortsat bør være undtaget fra forbuddet, da det stadig ikke er videnskabeligt og teknisk gennemførligt at eliminere disse farlige stoffer ved de specifikke anvendelser. Disse undtagelser bør derfor bibeholdes.
            
         
               (3)
            
            
               Gennemgangen af undtagelserne har vist, at det er blevet videnskabeligt og teknisk gennemførligt at eliminere eller substituere bly, kviksølv og cadmium ved visse anvendelser. Disse undtagelser bør derfor udgå.
            
         
               (4)
            
            
               Gennemgangen af undtagelserne har vist, at det inden for en overskuelig fremtid bliver videnskabeligt og teknisk gennemførligt at eliminere eller substituere bly, kviksølv og cadmium ved visse anvendelser. Derfor bør der fastsættes en udløbsdato for disse undtagelser.
            
         
               (5)
            
            
               Gennemgangen af undtagelserne har vist, at det er blevet videnskabeligt og teknisk gennemførligt delvis at eliminere eller substituere kviksølv ved visse anvendelser. Den mængde kviksølv, der tillades til disse anvendelser, bør derfor sættes ned.
            
         
               (6)
            
            
               Gennemgangen af undtagelserne har vist, at det inden for en overskuelig fremtid bliver videnskabeligt og teknisk gennemførligt delvis eller gradvis at eliminere eller substituere kviksølv ved visse anvendelser. Den mængde kviksølv, der tillades til disse anvendelser, bør derfor gradvis sættes ned.
            
         
               (7)
            
            
               I nogle tilfælde er det teknisk umuligt at reparere elektrisk og elektronisk udstyr med andre reservedele end de originale. Anvendelse af reservedele, der indeholder bly, kviksølv, cadmium, hexavalent chrom eller polybromerede diphenylethere og er omfattet af en undtagelse, bør derfor tillades alene til reparation af elektrisk og elektronisk udstyr, der er markedsført inden undtagelsens udløb eller ophævelse.
            
         
               (8)
            
            
               Kommissionens forordning (EF) nr. 244/2009 af 18. marts 2009 om gennemførelse af Europa-Parlamentets og Rådets direktiv 2005/32/EF for så vidt angår krav til miljøvenligt design af ikke-retningsbestemte lyskilder i boliger (2) og Kommissionens forordning (EF) nr. 245/2009 af 18. marts 2009 om gennemførelse af Europa-Parlamentets og Rådets direktiv 2005/32/EF i forbindelse med miljøvenligt design af lysstofrør uden indbygget forkobling og højtryksdamplamper samt forkoblinger og armaturer hertil, og om ophævelse af Europa-Parlamentets og Rådets direktiv 2000/55/EF (3) indeholder vejledende referenceværdier for indholdet af kviksølv i lyskilder. Selv om lyskilders kviksølvindhold blev anset for at være en væsentlig miljøparameter i forordning (EF) nr. 244/2009 og (EF) nr. 245/2009, fandtes det mere hensigtsmæssigt at regulere det under direktiv 2002/95/EF, som også gælder for de lyskildetyper, der er undtaget fra de nævnte forordninger.
            
         
               (9)
            
            
               Analysen bag foranstaltningerne i forordning (EF) nr. 244/2009 har vist, at det er blevet videnskabeligt og teknisk gennemførligt delvis at eliminere eller substituere kviksølv ved visse anvendelser uden negative miljø-, sundheds- og/eller forbrugerbeskyttelsesmæssige belastninger, der er større end fordelene ved substitutionen. Kviksølvindholdet ved disse anvendelser bør derfor sættes ned i overensstemmelse med forordning (EF) nr. 244/2009.
            
         
               (10)
            
            
               Der er behov for omfattende ændringer af bilaget til direktiv 2002/95/EF. Derfor bør hele bilaget udskiftes af hensyn til klarheden.
            
         
               (11)
            
            
               Kommissionen har hørt de berørte parter i henhold til artikel 5, stk. 2, i direktiv 2002/95/EF.
            
         
               (12)
            
            
               Direktiv 2002/95/EF bør ændres i overensstemmelse hermed.
            
         
               (13)
            
            
               Foranstaltningerne i denne afgørelse er i overensstemmelse med udtalelse fra det udvalg, som er nedsat ved artikel 18 i Europa-Parlamentets og Rådets direktiv 2006/12/EF (4) —
            
         VEDTAGET DENNE AFGØRELSE:
   Artikel 1
   Bilaget til direktiv 2002/95/EF erstattes af teksten i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 24. september 2010.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EUT L 37 af 13.2.2003, s. 19.
   
      (2)  EUT L 76 af 24.3.2009, s. 3.
   
      (3)  EUT L 76 af 24.3.2009, s. 17.
   
      (4)  EUT L 114 af 27.4.2006, s. 9.
   
      BILAG
      
         
            »BILAG
            
               Anvendelser undtaget fra forbuddet i artikel 4, stk. 1
            
            
                        Undtagelse
                     
                     
                        Udstrækning og gyldighedsdatoer
                     
                  
                        1.
                     
                     
                        Kviksølv i (kompakt)lysstofrør med én sokkel, højst (pr. brænder):
                     
                     
                         
                     
                  
                        1.a
                     
                     
                        til almenbelysning < 30 W: 5 mg
                     
                     
                        Udløber 31. december 2011; der må anvendes 3,5 mg pr. brænder efter 31. december 2011 og indtil 31. december 2012; der må anvendes 2,5 mg pr. brænder efter 31. december 2012
                     
                  
                        1.b
                     
                     
                        til almenbelysning ≥ 30 W, men < 50 W: 5 mg
                     
                     
                        Udløber 31. december 2011; der må anvendes 3,5 mg pr. brænder efter 31. december 2011
                     
                  
                        1.c
                     
                     
                        til almenbelysning ≥ 50 W, men < 150 W: 5 mg
                     
                     
                         
                     
                  
                        1.d
                     
                     
                        til almenbelysning ≥ 150 W: 15 mg
                     
                     
                         
                     
                  
                        1.e
                     
                     
                        til almenbelysning, af cirkulær eller kvadratisk form og med rørdiameter ≤ 17 mm
                     
                     
                        Ingen anvendelsesbegrænsninger indtil 31. december 2011; der må anvendes 7 mg pr. brænder efter 31. december 2011
                     
                  
                        1.f
                     
                     
                        til specialformål: 5 mg
                     
                     
                         
                     
                  
                        2.a
                     
                     
                        Kviksølv i lineære lysstofrør med to sokler til almen belysning, højst (pr. rør):
                     
                     
                         
                     
                  
                        2.a.1
                     
                     
                        trepulverrør med normal levetid og rørdiameter < 9 mm (fx T2): 5 mg
                     
                     
                        Udløber 31. december 2011; der må anvendes 4 mg pr. rør efter 31. december 2011
                     
                  
                        2.a.2
                     
                     
                        trepulverrør med normal levetid og rørdiameter ≥ 9 mm, men ≤ 17 mm (fx T5): 5 mg
                     
                     
                        Udløber 31. december 2011; der må anvendes 3 mg pr. rør efter 31. december 2011
                     
                  
                        2.a.3
                     
                     
                        trepulverrør med normal levetid og rørdiameter > 17 mm, men ≤ 28 mm (fx T8): 5 mg
                     
                     
                        Udløber 31. december 2011; der må anvendes 3,5 mg pr. rør efter 31. december 2011
                     
                  
                        2.a.4
                     
                     
                        trepulverrør med normal levetid og rørdiameter > 28 mm (fx T12): 5 mg
                     
                     
                        Udløber 31. december 2012; der må anvendes 3,5 mg pr. rør efter 31. december 2012
                     
                  
                        2.a.5
                     
                     
                        trepulverrør med lang levetid (≥ 25 000 timer): 8 mg
                     
                     
                        Udløber 31. december 2011; der må anvendes 5 mg pr. rør efter 31. december 2011
                     
                  
                        2.b
                     
                     
                        Kviksølv i andre lysstofrør, højst (pr. rør):
                     
                     
                         
                     
                  
                        2.b.1
                     
                     
                        lineære halofosfatrør med rørdiameter > 28 mm (fx T10 og T12): 10 mg
                     
                     
                        Udløber 13. april 2012
                     
                  
                        2.b.2
                     
                     
                        ikke-lineære halofosfatrør (alle rørdiametre): 15 mg
                     
                     
                        Udløber 13. april 2016
                     
                  
                        2.b.3
                     
                     
                        ikke-lineære trepulverrør med rørdiameter > 17 mm (fx T9)
                     
                     
                        Ingen anvendelsesbegrænsninger indtil 31. december 2011; der må anvendes 15 mg pr. rør efter 31. december 2011
                     
                  
                        2.b.4
                     
                     
                        lyskilder til anden almenbelysning og specialformål (fx induktionslyskilder)
                     
                     
                        Ingen anvendelsesbegrænsninger indtil 31. december 2011; der må anvendes 15 mg pr. rør efter 31. december 2011
                     
                  
                        3.
                     
                     
                        Kviksølv i koldkatodelysstofrør (CCFL) eller lysstofrør med eksterne elektroder (EEFL) til specialformål, højst (pr. rør):
                     
                     
                         
                     
                  
                        3.a
                     
                     
                        korte (≤ 500 mm)
                     
                     
                        Ingen anvendelsesbegrænsninger indtil 31. december 2011; der må anvendes 3,5 mg pr. rør efter 31. december 2011
                     
                  
                        3.b
                     
                     
                        middel (> 500 mm og ≤ 1 500 mm)
                     
                     
                        Ingen anvendelsesbegrænsninger indtil 31. december 2011; der må anvendes 5 mg pr. rør efter 31. december 2011
                     
                  
                        3.c
                     
                     
                        lange (> 1 500 mm)
                     
                     
                        Ingen anvendelsesbegrænsninger indtil 31. december 2011; der må anvendes 13 mg pr. rør efter 31. december 2011
                     
                  
                        4.a
                     
                     
                        Kviksølv i andre lavtryksudladningsrør (pr. rør)
                     
                     
                        Ingen anvendelsesbegrænsninger indtil 31. december 2011; der må anvendes 15 mg pr. rør efter 31. december 2011
                     
                  
                        4.b
                     
                     
                        Kviksølv i højtryksnatriumlamper til almenbelysning ikke over (pr. brænder) i lyskilder med forbedret farvegengivelse Ra > 60:
                     
                     
                         
                     
                  
                        4.b.I
                     
                     
                        P ≤ 155 W
                     
                     
                        Ingen anvendelsesbegrænsninger indtil 31. december 2011; der må anvendes 30 mg pr. brænder efter 31. december 2011
                     
                  
                        4.b.II
                     
                     
                        155 W < P ≤ 405 W
                     
                     
                        Ingen anvendelsesbegrænsninger indtil 31. december 2011; der må anvendes 40 mg pr. brænder efter 31. december 2011
                     
                  
                        4.b.III
                     
                     
                        P > 405 W
                     
                     
                        Ingen anvendelsesbegrænsninger indtil 31. december 2011; der må anvendes 40 mg pr. brænder efter 31. december 2011
                     
                  
                        4.c
                     
                     
                        Kviksølv i andre højtryksnatriumlamper til almenbelysning ikke over (pr. brænder):
                     
                     
                         
                     
                  
                        4.c.I
                     
                     
                        P ≤ 155 W
                     
                     
                        Ingen anvendelsesbegrænsninger indtil 31. december 2011; der må anvendes 25 mg pr. brænder efter 31. december 2011
                     
                  
                        4.c.II
                     
                     
                        155 W < P ≤ 405 W
                     
                     
                        Ingen anvendelsesbegrænsninger indtil 31. december 2011; der må anvendes 30 mg pr. brænder efter 31. december 2011
                     
                  
                        4.c.III
                     
                     
                        P > 405 W
                     
                     
                        Ingen anvendelsesbegrænsninger indtil 31. december 2011; der må anvendes 40 mg pr. brænder efter 31. december 2011
                     
                  
                        4.d
                     
                     
                        Kviksølv i højtrykskviksølvlamper (HPMV)
                     
                     
                        Udløber 13. april 2015
                     
                  
                        4.e
                     
                     
                        Kviksølv i metalhalogenlamper (MH)
                     
                     
                         
                     
                  
                        4.f
                     
                     
                        Kviksølv i andre udladningslamper til specialformål, som ikke udtrykkeligt er nævnt i dette bilag
                     
                     
                         
                     
                  
                        5.a
                     
                     
                        Bly i glasset til billedrør
                     
                     
                         
                     
                  
                        5.b
                     
                     
                        Bly i glasset til lysstofrør, højst 0,2 vægtprocent
                     
                     
                         
                     
                  
                        6.a
                     
                     
                        Bly som legeringselement i stål til spåntagende forarbejdning og i galvaniseret stål, højst 0,35 vægtprocent bly
                     
                     
                         
                     
                  
                        6.b
                     
                     
                        Bly som legeringselement i aluminium, højst 0,4 vægtprocent bly
                     
                     
                         
                     
                  
                        6.c
                     
                     
                        Kobberlegeringer med et blyindhold på op til 4 vægtprocent
                     
                     
                         
                     
                  
                        7.a
                     
                     
                        Bly i loddemateriale med højt smeltepunkt (dvs. blylegeringer med 85 vægtprocent bly eller mere)
                     
                     
                         
                     
                  
                        7.b
                     
                     
                        Bly i loddemateriale til servere, lagringssystemer og array-lagringssystemer, netinfrastrukturudstyr til kobling, signalering, transmission og netkontrol til telekommunikation
                     
                     
                         
                     
                  
                        7.c.I
                     
                     
                        Elektriske og elektroniske komponenter, der indeholder bly i glas, anden keramik end dielektrisk keramik i kondensatorer, fx piezoelektriske komponenter, eller en glas- eller keramikmatrix
                     
                     
                         
                     
                  
                        7.c.II
                     
                     
                        Bly i dielektrisk keramik i kondensatorer med en mærkespænding på 125 V AC eller 250 V DC og derover
                     
                     
                         
                     
                  
                        7.c.III
                     
                     
                        Bly i dielektrisk keramik i kondensatorer med en mærkespænding på mindre end 125 V AC eller 250 V DC
                     
                     
                        Udløber 1. januar 2013 og må efter den dato anvendes i reservedele til elektrisk og elektronisk udstyr, der er markedsført inden 1. januar 2013
                     
                  
                        8.a
                     
                     
                        Cadmium og cadmiumforbindelser i termosikringer (smeltesikringer)
                     
                     
                        Udløber 1. januar 2012 og må efter den dato anvendes i reservedele til elektrisk og elektronisk udstyr, der er markedsført inden 1. januar 2012
                     
                  
                        8.b
                     
                     
                        Cadmium og cadmiumforbindelser i elektriske kontakter
                     
                     
                         
                     
                  
                        9.
                     
                     
                        Hexavalent chrom til korrosionsbeskyttelse af kulstofstål-kølesystemet i absorptionskøleskabe, højst 0,75 vægtprocent i kølemidlet
                     
                     
                         
                     
                  
                        9.b
                     
                     
                        Bly i lejebøsninger og lejepander til kølemiddelkompressorer til anvendelse inden for opvarmning, ventilation, luftkonditionering og køling
                     
                     
                         
                     
                  
                        11.a
                     
                     
                        Bly anvendt i »C-press« konnektorsystemer med deformerbare ben (compliant pins)
                     
                     
                        Må anvendes i reservedele til elektrisk og elektronisk udstyr, der er markedsført inden 24. september 2010
                     
                  
                        11.b
                     
                     
                        Bly anvendt i andre konnektorsystemer med deformerbare ben (compliant pins) end »C-press«
                     
                     
                        Udløber 1. januar 2013 og må efter den dato anvendes i reservedele til elektrisk og elektronisk udstyr, der er markedsført inden 1. januar 2013
                     
                  
                        12.
                     
                     
                        Bly anvendt som belægningsmateriale til C-ring i varmeledende modul
                     
                     
                        Må anvendes i reservedele til elektrisk og elektronisk udstyr, der er markedsført inden 24. september 2010
                     
                  
                        13.a
                     
                     
                        Bly i hvidt glas til optiske anvendelser
                     
                     
                         
                     
                  
                        13.b
                     
                     
                        Cadmium og bly i filterglas og glas til brug som reflektansstandarder
                     
                     
                         
                     
                  
                        14.
                     
                     
                        Bly i loddemateriale, der består af mere end to grundstoffer, til etablering af forbindelse mellem benene og pakken af mikroprocessorer, og som har et blyindhold på over 80 og under 85 vægtprocent
                     
                     
                        Udløber 1. januar 2011 og må efter den dato anvendes i reservedele til elektrisk og elektronisk udstyr, der er markedsført inden 1. januar 2011
                     
                  
                        15.
                     
                     
                        Bly i loddemateriale til etablering af elektrisk forbindelse mellem halvlederskive og bæresubstrat i integrerede kredsløbspakker med flip chip
                     
                     
                         
                     
                  
                        16
                     
                     
                        Bly i lineære glødelamper med silicatbelagte rør
                     
                     
                        Udløber 1. september 2013
                     
                  
                        17
                     
                     
                        Blyhalogenid som strålingsmodificerende tilsætning i højtryksdamplamper til professionel anvendelse inden for reprografi
                     
                     
                         
                     
                  
                        18.a
                     
                     
                        Bly som aktivator i lyspulver (højst 1 vægtprocent bly) i udladningslamper til brug som speciallamper til lyskopiering, reprografi, litografi, insektfælder samt fotokemiske processer og hærdningsprocesser, når de som lysstof indeholder f.eks. indeholder SMS ((Sr,Ba)2MgSi2O7:Pb)
                     
                     
                        Udløber 1. januar 2011
                     
                  
                        18.b
                     
                     
                        Bly som aktivator i lyspulver (højst 1 vægtprocent bly) i udladningslamper til brug som solarielamper, der som lysstof indeholder f.eks. BSP (BaSi2O5:Pb)
                     
                     
                         
                     
                  
                        19
                     
                     
                        Bly i særlige sammensætninger som PbBiSn-Hg og PbInSn-Hg som hovedamalgam og PbSn-Hg som hjælpeamalgam i kompaktlysstofrør
                     
                     
                        Udløber 1. juni 2011
                     
                  
                        20
                     
                     
                        Blyoxid i glas, der anvendes til glaslodning af for- og bagplade i flade lysstofrør til anvendelse i flydende krystaldisplays (LCD)
                     
                     
                        Udløber 1. juni 2011
                     
                  
                        21
                     
                     
                        Bly og cadmium i printerblæk til påføring af emaljetryk på glas, fx borsilikatglas og natronkalkglas
                     
                     
                         
                     
                  
                        23
                     
                     
                        Bly til overfladebelægning af andre fine-pitch komponenter end konnektorer med en pitch på højst 0,65 mm
                     
                     
                        Må anvendes i reservedele til elektrisk og elektronisk udstyr, der er markedsført inden 24. september 2010
                     
                  
                        24
                     
                     
                        Bly i loddemateriale til lodning af gennempletterede huller i skiveformede og »planar array« flerlags keramiske kondensatorer
                     
                     
                         
                     
                  
                        25
                     
                     
                        Blyoxid i overfladeledende elektronemitterende displays (SED-skærme) indeholdt i komponentstrukturen, herunder især i forseglingsglasfritter og glasfritteringe
                     
                     
                         
                     
                  
                        26
                     
                     
                        Blyoxid i glasindkapslinger i black-light blue lysstofrør
                     
                     
                        Udløber 1. juni 2011
                     
                  
                        27
                     
                     
                        Blylegeringer som loddemateriale til transducere til brug i højeffekthøjttalere (konstrueret til at kunne anvendes i adskillige timer ved akustiske lydtrykniveauer på 125 dB SPL eller derover)
                     
                     
                        Udløber 24. september 2010
                     
                  
                        29
                     
                     
                        Bly, der er bundet i krystalglas som defineret i bilag I (kategori 1, 2, 3 og 4) i Rådets direktiv 69/943/EØF (1)
                        
                     
                     
                         
                     
                  
                        30
                     
                     
                        Cadmiumlegeringer som loddemetal i den elektrisk/mekaniske forbindelse til elektriske ledere direkte på spolen i transducere til højttalere, der skal præstere et lydtryk på 100 dB(A) eller højere
                     
                     
                         
                     
                  
                        31
                     
                     
                        Bly i loddematerialer i kviksølvfrie flade lysstofrør (fx til brug i flydende krystaldisplays, designbelysning og industribelysning)
                     
                     
                         
                     
                  
                        32
                     
                     
                        Blyoxid i forseglingsfritte til brug ved fremstilling af vinduer til argon- og kryptonlaserrør
                     
                     
                         
                     
                  
                        33
                     
                     
                        Bly i loddemateriale til lodning af tynde kobbertråde med en diameter på 100 μm eller mindre i effekttransformatorer
                     
                     
                         
                     
                  
                        34
                     
                     
                        Bly i cermetbaserede komponenter til trimmerpotentiometre
                     
                     
                         
                     
                  
                        36
                     
                     
                        Kviksølv anvendt som katodeforstøvningsinhibitor i jævnstrømsplasmaskærme, op til 30 mg pr. skærm
                     
                     
                        Udløb 1. juli 2010
                     
                  
                        37
                     
                     
                        Bly i overfladebehandling af højspændingsdioder på en basis af zinkboratglas
                     
                     
                         
                     
                  
                        38
                     
                     
                        Cadmium og cadmiumoxid i tykfilmpasta anvendt på aluminiumbundet berylliumoxid
                     
                     
                         
                     
                  
                        39
                     
                     
                        Cadmium i farvekonverterende II-VI-lysdioder (< 10 μg Cd pr. mm2 lysemitterende areal) til brug i halvlederbaserede belysnings- og displaysystemer
                     
                     
                        Udløber 1. juli 2014
                     
                  
               Anm.: Ved anvendelsen af artikel 5, stk. 1, litra a), i direktiv 2002/95/EF, tolereres et maksimalt indhold af bly, kviksølv, hexavalent chrom, polybromerede biphenyler (PBB) og polybromerede diphenylethere (PBDE) i homogene materialer på 0,1 vægtprocent og et indhold af cadmium i homogene materialer på 0,01 vægtprocent.«
         
      
      
         (1)  EFT L 326 af 29.12.1969, s. 36.